2021–2022 m. UEFA čempionų lyga
2021–2022 m. UEFA čempionų lyga – 30-asis UEFA čempionų lygos turnyras (67-asis skaičiuojant nuo UEFA čempionų taurės). Turnyras prasidėjo 2021 m. birželio mėn. kvalifikacinėmis rungtynėmis ir baigėsi 2022 m. gegužės 28 d. finalo rungtynėmis. Iš pradžių buvo planuota finalą surengti Sankt Peterburgo Krestovskij stadione, tačiau po 2022 m. Rusijos invazijos į Ukrainą UEFA nusprendė šioje šalyje finalo nerengti. Vėliau nuspręsta finalą vykdyti Paryžiuje. Šių metų turnyro sistemą sudarė 5 atkrintamieji etapai, grupių etapas, ir finaliniai atkrintamieji etapai, prasidedantys aštuntfinaliais. Viso turnyre dalyvavo 80 komandų, pagrindinio veiksmo pradžia yra skaitomas grupių etapas, jame varžysis 32 komandos.